Polifenol

Polifenol (poliphenol) ya iku golongan bahan kimia kng ndarbèni punjul siji unit fenol saben molekul.Manfaat Polifenol(diundhuh 7 Januari 2013) Polifenol tinemu kanthi alami ing tetuwuhan. Polifenol migunani kanggo mènèhi warna ing tetuwuhan, tuladhané warna godhong nalika alum utawa arep gogrog. Polifenol alami uga ngayomi tuwuhan nglawan patogen, parasit, lan predator.kamus Keséhatan, Arti Polifenol(diundhuh 7 Januari 2013) Jinis polifenol kang paling asring tinemu ing tetuwuhan ya iku flavonoid, asem fenolat, catechin, anthocyanin, isoflavin, quercetin, lan resveratrol. Wis akèh penelitiyan kang njlèntrèhaké yèn polifenol ndarbèni mupangat kanggo awak manungsa.

 Sumber Polifenol 

Woh-wohan, jejanganan, lan teh kalebu panganan kang ngandhut akèh polifenol. Stroberi, blackberry, apel, delima, anggur, pir, lan plum kalebu woh-wohan kang ngandhut polifenol kang dhuwur. Déné jejanganan kang ngandhut polifenol ya iku kubis, brokoli, bawang, peterseli, lan seledri. Kajaba iku, polifenol bisa tinemu ing anggur abang, kopi, teh, coklat, lenga zaitun, kacang-kacangan, kenari, mete, hezelnut, pecan, lan kacang brol.

 Mupangat 

Sawatara polifenol nduwé mupangat wigati banget, kaya ta flavon, flavonoid, lan isoflavon kang dimagertèni duwé sipat antioksidan. Antioksidan iki dipracaya nduwé khasiat ngundhakaké kemampuan anti-inflamasi lan kanggo kekebalan awak. Kandhutan antioksidan ing polifenol bisa netralaké radhikal bébas kang nduwé èfèk ngrusak sèl-sèl lan jaringan awak lan uga bisa ngalang-ngalangi prosès dadi tuwa amarga radhikal bébas mau. Polifenol uga nguwataké sistem kekebalan awak kanggo njaga kasarasan lan nyegah tuwuhé lelara.

 Cathetan suku 

Kategori:Kimiya